cyanic-selkie/wikianc huggingface dataset:
DNA (yritys)
DNA Oyj (2016–2019)
Keväällä 2018 DNA kertoi aloittaneensa yhteistyön yhdysvaltalaisen tietoliikennejätti Cisco Systemsin kanssa teollisen internetin palveluissa. Ciscon Jasper-alustaan oli kytketty yli 55 palveluntarjoajaa ympäri maailmaa ja järjestelmässä hallittavia IoT-laitteita on yli 550 operaattorin verkossa. Jasperia käyttivät esimerkiksi ABB, Amazon, Daimler, DHL, Ford, GM ja Heineken. Samalla DNA liittyi Cisco-vetoiseen kansainväliseen IoT World Allianceen tarjotakseen sen avulla yhteyksiä ympäri maailmaa.
Puupytonit
Puupytonit (Morelia) on pytonkäärmeiden suku, johon kuuluu kuusi Australiassa ja eteläisessä Aasiassa elävää lajia. Oksan ympärille kietoutunut ja paikalleen asettunut puupyton ei välttämättä ole lepäilemässä, vaan väijymässä sopivaa saalista. Pyton iskee niin nopeasti, että ehtii siepata jopa lepakon lennosta. Erityisten lämpöaistinelimien avulla saaliin pyydystäminen onnistuu jopa yön pimeydessä.
DNA (yritys)
Verkko
DNA:n verkkoinfrastruktuuriin kuuluu matkaviestinverkko, valokuitupohjainen kaapeliverkko, xDSL-verkko sekä runko- ja siirtoverkko. Tavoitettavien kotitalouksien perusteella DNA:n valokuitupohjaisen kaapeliverkon peittoalueella oli loppuvuonna 2019 noin 850 000 kotitaloutta, joista verkkoon oli kytketty 663 000 kotitaloutta.
Ookla-yhtiö mittaa suomalaisten mobiilioperaattoreiden nopeutta. Loka-joulukuussa 2022 DNA:n mobiilinopeuksien mediaani oli sen mukaan 92 megabittiä sekunnissa, kun taas Elisalla latausnopeus oli 77 megabittiä ja Telian 76 megabittiä. Operaattoreiden järjestys säilyi samana kuin edeltävänä keväänä, mutta kaikkien nopeudet kasvoivat.
Sterilointi (kirurginen toimenpide)
Naisen sterilointi
Perinteisen sitomis- tai klipsisterilisaation riskejä ovat leikkaus- ja nukutuskomplikaatiot. Essure-implanttisterilisaation riskeinä on, että implanttien nikkeliosat lävistävät kohdun, munanjohtimet tai vatsakalvon, taikka aiheuttavat vakavia allergia- tai yliherkkyysreaktioita.
Wulff
Wulff voi tarkoittaa ainakin seuraavia asioita:
Sterilointi (kirurginen toimenpide)
Miehen sterilointi
Vasektomiaan liittyy pieni, noin 0,15 prosentin mahdollisuus, että siemenjohtimen päät kasvavat uudelleen yhteen. Sperman tihkuminen siemenjohdinten katkaistuista päistä ympäröiviin kudoksiin voi aiheuttaa niin sanotun spermagranulooman, joka on yleensä harmiton ilmiö. Sterilointi ei vaikuta miehen sukupuolielämään, eikä siitä aiheudu terveydellisiä haittoja.
Sterilisaation purku
Miehen sterilointi puretaan liittämällä siemenjohdinten katkaistut päät kirurgisesti takaisin yhteen. Vaikka toimenpide ei ole teknisesti vaikea, hedelmällisyys ei kaikilla palaa. Syy huonoon tulokseen on se, että noin puolelle steriloiduista miehistä kehittyy vasta-aineita omia siittiöitä vastaan. Siittiövasta-aineet aiheuttavat siittiöiden kasaantumista ja huonontavat niiden liikettä. Jos purku tehdään alle kolmen vuoden kuluttua sterilisaatiosta, raskaus alkaa noin 70 prosentilla, mutta jos purkuun ryhdytään yli 15 vuoden jälkeen, raskauden todennäköisyys on vain 30 prosenttia. Nykytekniikalla pystytään kuitenkin imemään siittiöitä neulalla suoraan miehen kiveskudoksesta keinohedelmöitystä varten. Mies voi myös tallettaa siemennestettä spermapankkiin ennen sterilisaatiota.
Steriloimislain arvostelu
Ikärajan laskemista ajaa Vapaaehtoisesti Lapsettomat ry, joka on vuonna 2012 perustettu yhdistys. Vapaaehtoisesti lapsettomat pitävät steriloimislain ikärajaa vanhanaikaisena ja itsemääräämisoikeutta loukkaavana. Yhdistyksen mukaan lääkärit ovat usein tietämättömiä steriloimislain sisällöstä tai saattavat tahallaan vaikeuttaa sterilisaatioon pääsyä katumisriskin vuoksi.
Piraattipuolue hyväksyi tavoitteeksi 18 vuoden ikärajan vuonna 2017.
Steriloimislain muuttamisesta aloitettiin kansalaisaloite ”Steriloimislain ikäraja pohjoismaiseksi eli 25 vuotta ja lapsiluvuksi kaksi lasta” 20. maaliskuuta 2017. Se ei saanut paljoa julkisuutta mediassa, ja kannatusilmoituksia kertyi puolen vuoden aikana vain 2 723. Vihreä liitto ja Vasemmistonuoret eivät antaneet julkisesti tukea kansalaisaloitteelle, vaikka ikärajan alentaminen on niiden ohjelmassa. Iso osa kansasta, poliitikoista ja mediasta näyttää suhtautuvan asiaan välinpitämättömästi.
Lemmy Caution – piru mieheksi
Näyttelijät
Lähde:
Reima Mäkinen
Multimedia ja manga
1990-luvun loppupuoli kului multimedian parissa. Omakustannesarjakuvadiskettilehti Kuprun jälkeen Mäkinen piirsi ja tuotti perustamansa yhtiön kautta muun muassa interaktiivisia nettisarjakuvia Aamulehden omistamalle Alexpressille, Nokia Communicationsille ja Tampereen Messuille. Vuosituhannen vaihteessa Mäkinen innostui japanilaisesta sarjakuvasta, mikä näkyi hänen omakustannelehdissään sekä Sarjarissa, Anime-lehdessä, Finnmangassa ja Japan Popissa julkaistuissa tarinoissa. Mäkinen on lisäksi ollut piirtäjänä mukana Sangatsu Mangan Vartijat-projektissa (2008-2011) sekä yhtiön vuosina 2010, 2011 ja 2013 julkaisemissa manga-tyyliin piirretyissä seinäkalentereissa. Posti julkaisi 13. maaliskuuta 2019 Mäkisen suunnittelemat Kaikuja Japanista -postimerkit.
Tekstaajana
Vuonna 1984 Mäkinen alkoi tekstata Jalavan julkaisemia Judge Dredd -albumeita. Hänen käsialansa näkyy myös Jalavan kustantamissa Judge Dredd -lehdissä sekä Judge Anderson -, Halo Jones -, Peter Pank - ja 13. Kerros -albumeissa.
Sanaristikot
Mäkinen on pioneeri sanaristikoiden kuvittamisessa tietokoneella. 1990-luvun alkupuolella nuortenlehti MeKaks, Pelit, Hifi ja Tuotantouutiset halusivat sivuilleen vektoriohjelmalla piirretyn ristikon. Mäkisen ainoa oma laadinta on sekin piirretty koneella ja julkaistu Sanaseppo-lehdessä nro 4/1993. Samoihin aikoihin Mäkinen arvioi haastattelussa piirtävänsä noin 200 ristikkoa vuodessa. 2010-luvulla hänen piirtämiään ristikoita ovat julkaisseet Metsästys ja Kalastus, Pelikaani-ristikkolehdet ja Seura sekä sen oheislehdet.
Yhdessä Erkki Vuokilan ja Petri Tuomolan kanssa Mäkinen on ollut tekemässä ristikkovisailuohjelmia TV2:lle. Mäkisen omistama yhtiö Mediakeisari Oy tuotti keväällä 1996 Rosti-nimistä ohjelmaa, joka vastaanotti yleisöltä ratkontavastauksia postikorteilla ja puhelinpalvelun kautta. Noin viisiminuuttinen ohjelma esitettiin neljästi viikossa tiistaista perjantaihin 19.3. alkaen. Vihjeet lukivat TV2:n kuuluttajat. Seuraavana vuonna TV2:n Kuopion studiolla nauhoitettiin sunnuntaisin esitettyä Ruutupiilo-nimistä visailua. Mäkisen ohella tuottajana toimi TV2:n Marita Porrassalmi. Kaikki Ruutupiilon 20 osaa ohjasi Anssi Niskanen. Sen käsikirjoittivat Erkki Vuokila ja Jussi Tuominen ja juontajana toimi Sanna Niskanen. Ohjelmassa nähtiin kaksi kilpailevaa paria, jotka ratkaisivat 11 sanan ristikon. Muita huomattavia Mediakeisarin tuotantoja oli Minä Peräsmies CD-ROM (Plan 1, 1998), jonka tekemiseen Mäkinen osallistui tuottajana ja graafikkona.
Urho Kähkönen
Lähteet
pienoiskuva|Lähes valmis Kallio-maalaus Suomen taiteilija seuran residenssissä Marbellassa syyskuussa 2019
Hanna Rizatdinova
2017
Rizatdinovan oli tarkoitus kilpailla vuoden 2017 Deriugina Cupissa, mutta hän vetäytyi kilpailusta vannesuorituksen jälkeen.
14./JR 37
Tykkikomppania perustettiin yleisessä liikekannallepanossa Alahärmän kirkonkylän nuorisoseuran talolla 18.6.1941. Yhdessä paikkakunnalla samanaikaisesti perustetun JR 37:n 1. jalkaväkikomppanian (I/JR 37) kanssa, Tyk.K marssi 19.6.1941 Kauhavalle myöhempää junakuljetusta odottamaan.
Luettelo Suomen ensimmäisistä kansakouluista
Kunnalliset
Kansakoulujen perustamisessa vilkkain kausi oli vuosien 1870 - 1890 välillä, koska vuoden 1865 kunnallisasetus määräsi perustamaan kouluja eri piireihin. Aktiivisin aloitteentekijäryhmä paikallistasolla oli papisto. Paikallisen väestön suuri enemmistö - rahvas ja talonpojat - olivat puolestaan aktiivisia kansakoulujen vastustamisessa.
Alposjärvi
Alposjärvi tarkoittaa seuraavia asioita:
Hu Kun
Hu on toiminut professorina Royal Academy of Musicissa ja saanut sen kunniajäsenyyden. Hänet nimitettiin vuonna 2011 tuomariston puheenjohtajaksi Kiinan kansainvälisessä viulukilpailussa Qingdaossa. Orkesterinjohdossa Hu sai opastusta Colin Davisilta, ja hän perusti oman Hu Kun and Friends -orkesterinsa Lontoossa. Hän on kiertänyt kapellimestarina.
Kone Oy:n entinen pääkonttori
Rakennusta vastustetaan
Tässä vaiheessa elokuvaohjaaja Edvin Laine, joka asui naapurissa olevassa taloyhtiössä, ryhtyi vastustamaan hanketta lehtien yleisönosastoilla. Hän vetosi aikaan, jolloin aravataloja suunniteltiin vuonna 1953. Silloin oli sanottu, ”ettei niin paljon rahaa löydykään, että tähän suohon voidaan rakentaa”.
Rakennuksen uusiokäyttö
Asemakaavaa muutettiin niin, että rakennukseen voidaan rakentaa asuntoja ja kaksi lisäkerrosta, tosin vasta Helsingin hallinto-oikeudessa käsitellyn valituksen jälkeen. Lisäkerrosten lisäksi rakennuksen yhteyteen tulee kolmikerroksinen rivitalo sekä viimeksi mainitun alle kaksi maanalaista paikoituskerrosta, joiden yhteydessä on rakennettu 7–8 metriä pohjaveden pinnan alapuolelle.
Joensuu
Syksyllä 2008 Joensuun kaupunki sai oman lippunsa, jonka on suunnitellut Leea Wasenius. Lippu perustuu kaupungin vaakunaan. Kaupungin nimikkoeläinlajeja ovat rupimanteri (vuodesta 2012 alkaen), kultasirkku, järvilohi ja orava (vuodesta 2012 alkaen). Nimikkosieni on herkkutatti ja nimikkokasvi juurtokaisla.
EMC-direktiivi
Historia
Direktiivi 2004/108/EY kumosi vanhemman direktiivi 89/336/ETY:n 20. heinäkuuta 2007. Suurimmat muutokset aikaisempaan direktiiviin ovat:
Joensuu
Terveydenhuolto
pienoiskuva|250px|Pohjois-Karjalan keskussairaala yöaikaan pienoiskuva|180px|vasen|Keskussairaala Penttilästä nähtynä.
Liikenne
Joensuu on maantieliikenteen tärkein solmukohta Pohjois-Karjalassa. Kaupungin ohittaa 26 kilometriä pitkä moottoritie, joka valmistui kokonaisuudessaan loppukesällä 2014. Kaupunkiin pääsee seuraavia valtateitä ja kantateitä pitkin:
Lieksan suunnasta (Kontiolahden Uuroon VT 6:lle) (Uuro–Nurmes)
Ilomantsin suunnasta (Joensuu–Ilomantsi)
Pyhäkköjä
Kirkkokadun pohjoispäässä on niin ikään pienellä mäellä Joensuun ortodoksisen seurakunnan pääkirkko, Pyhän Nikolaoksen kirkko. Pyhän Nikolaoksen kirkko on perinteinen pohjois-venäläinen ortodoksikirkko, jossa on käytetty paljon puuta, ja joka on valmistunut vuonna 1887. Joensuussa on lisäksi toinen ortodoksinen kirkko; Ortodoksisen seminaarin Pyhän Johannes Teologin kirkko, jonka arkkitehtuuri on bysanttilainen.
Urheiluseuratoiminta
Suunnistusseura Kalevan Rasti on yksi suurista suomalaisista suunnistusseuroista. Se on perustettu vuonna 1950 ja se on niittänyt menestystä voittamalla muun muassa Tiomilan vuosina 1983, 2010, 2011 ja 2013 ja Jukolan viestin 2004, 2005, 2007 ja 2012–2014 sekä 25-mannan vuosina 2005 ja 2006.
Salibandyseura Josba on Suomen vanhimpia ja menestyksekkäimpiä lajinsa seuroja niin miesten kuin naistenkin sarjoissa.
Tengen (yritys)
Tengen vs. Nintendo
Epätoivoissaan Tengen kääntyi Yhdysvaltojen tekijänoikeustoimiston puoleen. Yrityksen lakimiehet ottivat yhteyttä hallituksen toimistoon saadakseen kopion Nintendon lukitussysteemin ohjelmasta, selittäen tarvitsevansa sitä mahdolliseen oikeudenkäyntiin Nintendoa vastaan. Saatuaan ohjelman Tengen käytti sitä luodakseen oman mikrosirun, joka mahdollistaisi lisensoimattomien pelien toimimisen NES:llä. Kun Tengen julkaisi lisensoimattomia versioita peleistään, Nintendo haastoi yrityksen tekijänoikeuksien ja patentin rikkomisesta. Oikeudenkäynnin alkuvaiheissa tuomioistuin oli Nintendon puolella, mutta osapuolet sopivat asian ennen oikeuden lopullista päätöstä.
Ashley Young
Seurajoukkueura
23. kesäkuuta 2011 Young siirtyi Manchester Unitediin ja teki viiden vuoden sopimuksen. Hän aloitti United-uransa FA Community Shieldin voitolla. Ensimmäisellä Manchesterin-kaudellaan hän teki Valioliigassa kuusi maalia. Unitedin mestaruuskaudella 2012–2013 hän kärsi useista loukkaantumisista ja pelasi 19 sarjaottelua. Hän tuli vaihdosta kentälle voittoisassa FA Cupin loppuottelussa 2016. Seuraavalla kaudella hän pelasi yhden ottelun Unitedin tiellä liigacupin mestaruuteen. Saman kauden Eurooppa-liigan mestarijoukkueessa hän pelasi seitsemän ottelua, mutta oli loppuottelun aikaan loukkaantuneena. Enimmillään hän pelasi Manchesterissa kauden aikana 30 liigaottelua kausina 2017–2018 ja 2018–2019, vähimmillään 12 ottelua kaudella 2016–2017. Kaikkiaan hän pelasi Unitedissa 192 valioliigaottelua ja 28 ottleua Mestarien liigassa.
TrSS St Patrick (1906)
Historia
Se uudistettiin vuonna 1926 ja se syttyi palamaan 7. huhtikuuta 1929. Tulipalo johtui sähköhäiriöstä, jonka jälkeen se romutettiin samana vuonna.
Blanca
Nimipäivä
Helsingin yliopiston almanakkatoimiston julkaisemassa hevosten nimipäiväkalenterissa Blancan nimipäivä on 2. joulukuuta.
Juhani Meriläinen
Puoluekannaltaan Meriläinen on sosiaalidemokraatti ja sotilasarvoltaan yliluutnantti. Vuonna 1982 hän toimi Mauno Koiviston valitsijamiehenä.
Hiukkasaari
Maantietoa
Ennen Tyrvään voimalaitoksen rakentamista vuonna 1951 vesi oli matalammalla. Saaren oikealla puolella kohisi Kupperinkoski (tai vain Kupperi) ja vasemmalta puolelta Tyrvään kylän Kyläkoski. Näiden alla vaahtosi vielä Hartolankoski, johon voimalan pato rakennettiin. Voimalan vuoksi vedenpinta saaren ympärillä nousi, jolloin kosket hiljenivät ja saaren rantoja jäi veden alle. Nykyään saari on 200 metriä pitkä, 150 metriä leveä ja sen pinta-ala on noin 2,2 hehtaaria. Nykyinen vedenpinta on noin 57,4 metriä merenpinnan yläpuolella ja saaren lakikorkeus noin 61 metriä. Saaren pinta on moreenia, joka makaa ohuena kerroksena kallion päällä. Vuonna 1946 alettiin rakentaa kahta siltaa Hiukkasaaren ylittävää maantietä varten. Tietä tarvittiin voimalan rakentamisen aikana, mutta sen jälkeen se on purettu pois. Saaren pohjoispäässä on pieni lampi. Saari on asumaton, mutta saarella on viisi maatilojen omistamaa tonttia.
Kalmistoja
Varhaisimmat merkit hautauksista ajoitetaan nuorempaan roomalaisaikaan, jolloin saarelle tehtiin ensimmäisiä esineellisiä hautauksia asbestikeramiikan traditioon kuuluvan Luukonsaaren keramiikkaa valmistavan väestön toimesta. Professori Unto Salo on päätellyt sisämaan saamelaisten levittäytyneen Hämeeseen ja Lounais-Suomeen, missä olisi ollut paremmat mahdollisuudet käydä kauppaa rannikoiden roomalaisaikaisten Itämerellä toimineiden kauppiaiden kanssa. Seudulta tunnistettu saamelaisnimistö olisi syntynyt juuri tuolloin. Myös Liekoveden rannoilta Tyrväältä, Roismalasta ja Kaukolasta tunnetaan samanaikaisia ja myöhempiä kalmistoja.
Vuoden 1979 kaivaukset
Rakenteita löytyi vain vähän. Alueelta A tavattiin suorakaiteen muotoinen yksikerroksinen kivetys. Kivien joukossa ei ollut nokea tai hiiltä ja se oli löydötön, joten se ei ollut polttokenttähautaus. Toinen selvästi erottuva kiveys oli halkaisijaltaan metrin kokoinen ja myös yksikerroksinen. Kivet olivat palamattomia, mutta niiden välissä oli mustaa nokimaata, jonka seassa oli vihreänvärisiä laikkuja. Kivetys oli kuitenkin esineistä löydötön. Rakennelma tulkittiin liedeksi, ja sen ympärillä oli runsaasti keramiikan kappaleita.
Työmiehen lauantai
Laulun tekemisen aikoina työviikko Suomessa oli 6-päiväinen. Lauantai oli lyhennetty työpäivä, ja työntekijä pääsi kotiin ajan mittapuulla aikaisin, jo iltapäivällä. Ainoa täysi vapaapäivä oli sunnuntai.
Kappale oli aikoinaan soittokiellossa radiossa, koska se koettiin solvaavan työmiehiä. Laulu soitettiin tuolloin radiossa sensuroituna versiona, jolloin kappaleesta leikattiin T-kirjain pois.
Djidian
Djidianin kautta kulkee Kitasta pohjoiseen johtava paikallistie RR5. Väestön pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä ja puuvilla. Lisäksi harjoitetaan keräilyä, käsityöammatteja ja pienimuotoista kaupankäyntiä.
Onofre Marimón
Onofre Marimón, lempinimeltään "Pinocchio", ajoi F1-sarjassa kaikkiaan 11 GP:tä vuosina 1951–1954. Hän sijoittui parhaimmillaan kolmanneksi, Belgiassa 1953 ja Britanniassa 1954. MM-pisteitä Marimón keräsi 8,14. Viisikymmentäluvulla kuljettaja sai yhden pisteen nopeimmasta kierroksesta. Britannian GP:ssä 1954 nopein kierros kirjattiin kaikkiaan seitsemän kuljettajan nimiin (kierrosajat otettiin tuolloin sekunnin tarkkuudella), heistä yksi oli Marimón, joka muiden kuuden tapaan sai kierroksestaan 0,14 pistettä.
Huntilan linnavuori
Muinaislinna
Linnamäki sijaitsee Pälkänevedellä Hyrttilänlahden ja Huntilanlahden yhtymäkohdassa. Se on kalliopohjainen soramäki, jonka huippu kohoaa 25 metriä Pälkäneveden pinnan yläpuolelle. Linnamäen kaakkoisen jyrkänteen alapuolella sijaitsee kannas, joka yhdistää Parinsalon saaren mantereeseen. Ennen vuotta 1604 tilanne oli kuitenkin toinen. Linnamäen eteläpuolella lainehti Pälkänevesi, joka tuona vuonna mursi itselleen uuden lasku-uoman Kostianvirran kohdalta. Kun vielä vuonna 1830 Längelmävesi mursi Kaivannon kanavan kohdalta uuden uoman, laski Längelmävesi pari metriä ja Iharinkoski jäi kuivaksi. Linnamäen ympäristö ei siten vastaa enää rakentamisajankohtaa. Linnan muut ilmansuunnat olivat jyrkkien kallioseinämien vuoksi luontaisesti suojaisat, mutta luoteisrinne oli loivaa. Mäen koillisreunaa seuraa noin 50 metriä pitkä kivinen vallinjäänne. Se on rakennettu suurista kivistä, joista suurimmat ovat kuutiometrin kokoisia. Mäen laki on tasaista ja siellä kasvaa metsää.
Tutkimukset
Paikalla kävi Aarni Erä-Esko vuonna 1947 suorittaessaan seudulla inventointia. Vuonna 1990 Jussi-Pekka Taavitsainen tarkasti kohteen ja vuonna 1995 Jouko Pukkila ja Ville Laakso kävivät paikalla seudun inventoinnin yhteydessä. Kohdetta ei ole tutkittu arkeologisesti.
Carlos Fuentes
Ura
Fuentes nousi 1960–1970-lukujen aikana kirjojensa ja poliittisten kommentaariensa ansiosta yhdeksi espanjankielisen maailman tunnetuimmista intellektuelleista. Hänen tuon ajan romaaneihinsa kuuluvat Las buenas conciencias, Artemio Cruzin kuolema, Aura ja Terra Nostra, joka julkaistiin 1975. Terra Nostran jälkeen Meksikon hallitus alkoi tunnustaa Fuentesin maailmanlaajuista suosiota ja pyysi tätä uudelleen hallinnon palvelukseen. Hänet nimettiinkin samana vuonna Meksikon Ranskan-suurlähettilääksi. Fuentes erosi tehtävästä 1977 presidentti José López Portillon aikana. Hän oli pettynyt hallitukseen, joka oli nimennyt entisen presidentin Gustavo Díaz Ordazin Espanjan-suurlähettilääksi. Fuentes sanoi, ettei voisi tehdä töitä sellaisen miehen kanssa, joka määräsi opiskelijoiden verilöylyn.
Luettelo SYL:n puheenjohtajista
Tämä on luettelo Suomen ylioppilaskuntien liiton (SYL) puheenjohtajista.
Senaatin palatsi (Kreml)
Palatsissa ovat muun muassa Venäjän presidentin työhuone, Venäjän turvallisuusneuvoston kokoushuone ja Venäjän presidentin kirjasto. Useat kokous- ja juhlasalit ovat presidentin käytössä erilaisissa tilaisuuksissa. Nykyinen Venäjän presidentti Vladimir Putin ei asu Kremlissä, mutta hän työskentelee ja osallistuu hallituksen istuntoihin Senaatin palatsissa.
Historia
Arkkitehti Matvei Kazakovin suunnittelema palatsi rakennettiin vuosina 1776–1787 keisarinna Katariina Suuren määräyksestä. Se oli alkujaan suunniteltu Moskovan kuvernementin aateliskokousten paikaksi, mutta siihen päätettiinkin sijoittaa kaksi hallitsevan senaatin osastoa, jotka siirrettiin Moskovaan Venäjän keisarikunnan silloisesta pääkaupungista Pietarista. Palatsi rakennettiin Kremlin arsenaalin sekä Ihmeiden luostarin ja Kristuksen taivaaseenastumisen luostarin välissä olleelle tontille, joka sitä ennen oli ollut viimeinen Kremlin alueella yksityisomistuksessa ollut maa-alue. Tontilla olivat sijainneet Trubetskoin ja Barjatinskin ruhtinassukujen talot. Vuoteen 1865 palatsissa toimi myös arkkitehtikoulu.
Satelliittipuhelin
ICO-järjestelmä otettiin käyttöön syksyllä 2000. Suomen operaattorina toimi Radiolinja. Sillä voidaan välittää digitaalista ääntä, dataa ja faksia 14,4 kbps:n nopeudella. Järjestelmän antennit toimivat S-alueella muodostaen 162 samanaikaista keilaa mahdollistaen 4 500 puhelua. [Anon 1998d] Järjestelmällä on kaksi etua muihin vastaaviin järjestelmiin verrattuna: Keskimääräinen korotuskulma käyttäjältä satelliittiin on korkea, jolloin rakennusten tai muiden esteiden aiheuttamat estot minimoidaan. Satelliittien hitaat kiertonopeudet mahdollistavat niiden näkymisen pitkään,jolloin muun muassa minimoidaan puhelujen katkeamiset.
Kamisama Hajimemashita
Hahmot
Tomoe (巴衛)
Tomoe on kitsune eli japanilainen kettudemoni, joka on japanilaiseen kansantarustoon kuuluva demoninen olento tai yokai. Tomoe palveli pyhäkön entistä jumalaa Mikagea. Tomoe kieltäytyy palvelemasta Nanamia, koska kokee ihmisen palvelemisen olevan hänen arvonsa alapuolella.
Onikiri ja Kotetsu ovat pyhäkössä asuvia palvelijahenkiä, jotka palvelivat Mikagea. Onikiri ja Kotetsu toivottavat Nanamin tervetulleeksi ja iloitsevat uuden jumalan tulosta. He opastavat Nanamia tämän uusissa askareissa jumalana.
Mikage on shintojumala (tochigami), jonka erikoisalaa ovat ihmissuhteet. Mikage katosi pyhäköstään 20 vuotta sitten jättäen Tomoen sekä Onikirin ja Kotetsun jälkeensä. Kun Mikage tapaa Nanamin puistossa, hän päättää jättää pyhäkkönsä ja voimansa Nanamille. Mikage ei pidä koirista.
PunaMusta Media
PunaMusta Media Oyj (vuoteen 2019 Pohjois-Karjalan Kirjapaino Oyj) on suomalainen mediakonserni, jonka päätoimipaikkana on Joensuu. Yhtiön osake noteerataan Helsingin pörssissä.
Nuutajärven linnavuori
Linnavuori
Linnavuori sijaitsee Urjalan kirkosta noin 7 kilometriä lounaaseen Nuutajärven etelärannalla olevalla kallioisella vuorella, joka kohoaa yli 40 metriä järven vedenpintaa korkeammalle. Järven puoleisilla rinteillä sijaitsee kolme jyrkännettä ja siellä ovat rinteet jyrkimmät. Mäen laella on tasainen terassi, jonka loivilla lounaisilla rinteillä on osittain litteistä kivistä ladottu valli. Kaakkois- ja itärinteillä kulkee toinen valli, joka jatkuu järven rantaan asti. Se on rakennettu pyöreämmistä kivistä. Kaakkoisrinteessä vallin ulkopuolella sijaitsee pitkänomainen noin 2,0×0,5 metrinen kiviröykkiö ja sen vieressä toinen pienempi kiviröykkiö.
Tutkimukset
Kohteessa ei ole suoritettu muita tutkimuksia kuin tarkastuksia vuosina 1954 (Anna-Liisa Hirviluoto) ja 1983 (Lauri Pohjakallio).
Bronisław Malinowski (juoksija)
Ensimmäisen aikuisten arvokisamitalinsa ja saman tien kultaisen Malinowski sai EM-Roomassa 1974, jossa hän voitti 3 000 metrin estejuoksun ajalla 8.15,04 sijoituttuaan muutamaa päivää aiemmin 10 000 metrillä neljänneksi. Vuoden 1975 universiadeissa Roomassa Malinowski voitti estejuoksussa kultaa ajalla 8.22,32.
Vain runsas vuosi suurimman voittonsa jälkeen Malinowski menehtyi auto-onnettomuudessa.
Yuzuru Hanyū
Hän on kaksinkertainen maailmanmestari (2014, 2017), kuusinkertainen Japanin-mestari (2012-2015, 2020-2021), kahdeksankertainen Grand Prix- kultamitalisti sekä nelinkertainen Grand Prix-finaalin voittaja (2013-2016). Junioritasolla Hanyū saavutti kaksi Japanin-mestaruutta ja MM- sekä Grand Prix finaalin kultaa. Voitettuaan Neljän maanosan mestaruuskilpailut (2020) hänestä tuli ensimmäinen ja toistaiseksi ainoa Super Slamin eli kaikkien arvokilpailuiden voitot niin juniori- kuin senioritasolla saavuttanut miesluistelija.
Kansanterveys
Kansanterveystyö
Kansanterveystyöhön kuuluu olennaisena osana terveyspolitiikka. Kansanterveystyön yleinen suunnittelu, ohjaus ja valvonta kuuluu sosiaali- ja terveysministeriölle. Kansanterveystyötä läänin alueella ohjaa ja valvoo lääninhallitus. Valvira ohjaa sosiaali- ja terveysministeriön alaisena lääninhallitusten toimintaa. Terveydenhuollon oikeusturvakeskus ohjaa ja valvoo kansanterveystyötä, kun työ on erityisen tärkeä tai laajakantoinen, se koskee useampaa lääniä tai koko maata, lääninhallitus on esteellinen, tai kyse on ammattihenkilön valvonta-asiasta.
Kansallinen Terveys 2015 -kansanterveysohjelma
Terveys 2015 on yhteistyöohjelma, joka toimii kehyksenä yhteiskunnan eri osa-alueilla terveyden edistämiselle. Ohjelma linjaa kansallista terveyspolitiikkaa 15 vuoden aikavälillä. Pääpaino on terveyden edistämisessä, ei niinkään terveyspalvelujärjestelmän kehittämisessä. Periaatepäätöksessä esitetään kahdeksan kansanterveyttä koskevaa tavoitetta ja tehdään 36 toimintaa linjaavaa kannanottoa. Ikäryhmittäiset tavoitteet:
6. Suomalainen voi odottaa elävänsä terveenä keskimäärin kaksi vuotta kauemmin kuin vuonna 2000.
7. Suomalaisten tyytyväisyys terveyspalvelujen saatavuuteen ja toimivuuteen sekä koettu oma terveydentila ja kokemukset ympäristön vaikutuksesta omaan terveyteen säilyvät vähintään nykyisellä tasolla.
8. Tavoitteisiin pyritään myös siten, että eriarvoisuus vähenee ja heikoimmassa asemassa olevien väestöryhmien hyvinvointi ja suhteellinen asema paranevat. Tällöin tavoitteena on sukupuolten, eri koulutusryhmien ja ammattiryhmien välisten kuolleisuuserojen pienentyminen viidenneksellä.
Marko Yli-Hannuksela
Marko Juhani Yli-Hannuksela (s. 21. joulukuuta 1973 Ilmajoki) on ilmajokelainen kaksinkertainen olympiamitalisti ja maailmanmestari kreikkalais-roomalaisessa painissa. Yli-Hannukselan seura on Ilmajoen Kisailijat ja valmentajana on toiminut isä Seppo Yli-Hannuksela. Yli-Hannuksela valittiin vuonna 2004 vuoden urheilijaksi.
Chulalongkorn
Norjan Nordkappissa vieraillessaan Chulalongkorn kaiverrutti nimensä kallioon; siellä on hänelle omistettu museo. Ruotsissa on Chulalongkornin vuonna 1897 tapahtuneen vierailun muistoksi rakennettu Thaimaalainen paviljonki.
Athos
Muut asutukset
Athoksella toimii kolme viinitilaa, Metóchion Chromítsa, Monoxylítis (Metóchion Ágios Nikólaos) ja Mylopótamos.
Zubair
Historia
Irakista tultua Yhdistyneen kuningaskunnan mandaattialue vuonna 1920 kaupungin perinteiset yhteydet Saudi-Arabiaan ja Kuwaitiin katkesivat. Sen sijainti lähellä maan rajaa teki kuitenkin siitä salakuljetuksen keskuksen, jota harjoitetaan edelleen. persianlahden sodassa Zubairiin keskitettiin joukkoja, jotka osallistuivat Irakin aloittamaan hyökkäykseen Kuwaitiin. Kaupungissa sijaitsi myös 51. mekanisoidun divisioonan päämaja. Paikallinen infrastruktuuri kärsi mittavia vahinkoja Yhdysvaltojen ilmaiskuissa Irakin armeijaa vastaan ja kuuluisa kuoleman moottoritie päättyy kaupungin edustalle. Sodan jälkeen vuonna 1991 Zubairissa syttyi Saddam Husseinin vastainen kansannousu, joka levisi pian muualle Etelä-Irakiin. Irakin tasavaltalaiskaarti tukahdutti kansannousun verisesti ja tuhannet paikalliset katosivat. Irakin sodassa vuonna 2003 Zubair oli ensimmäisiä koalition joukkojen valtaamia kaupunkeja.
Slagsmålsklubben
Taustatietoa
Yhtyeen jäsenet ovat Frej Larsson, Joakim "Beebop" Nybom, Joni Mälkki, Kim Nilsson, Björn Nilsson ja Hannes Stenström. Osalla heistä on sivuprojekteja, kuten 50 Hertz, johon kuuluu moni yhtyeen jäsen. Lisäksi Hannesilla on Din Stalker ja Frejllä Offerprästers orkester -sooloprojektit.
Konginkankaan linja-autoturma
Oikeuskäsittely
Jutussa esitettiin 42 korvausvaatimusta. Vaaditut korvaukset vaihtelivat noin 3 000 eurosta 50 000 euroon. Yhteensä summa nousi noin 900 000 euroon. Asianomistajia oli 97.
Endtroducing.....
Albumin kappaleessa ”Midnight in a Perfect World” samplataan Pekka Pohjolan kappaletta ”Sekoilu seestyy - The Madness Subsides”.
Keskonen
Lähes 600 vauvaa vuodessa eli noin 1 % kaikista vastasyntyneistä Suomessa syntyy hyvin ennenaikaisena ennen 32 raskausviikon ikää tai hyvin pienipainoisena, alle 1 500 gramman painoisena. Suomalaisista vastasyntyneistä alle 2 500 gramman painoisina syntyy noin 4 %.
Kirjonuoliainen
Kirjonuoliainen (Acanthocobitis botia) on kivennuoliaisten heimoon kuuluva makean veden kalalaji. Sitä tavataan Bangladeshissa, Bhutanissa, Kiinassa, Intiassa, Myanmarissa, Nepalissa, Pakistanissa ja Thaimaassa. Kirjonuoliainen voi kasvaa jopa 14,9 senttimetrin mittaiseksi. Kirjonuoliainen kutee 100-150 munaa.
MM-rallikausi 2006
Subaru World Rally Team
Subarun tehdastalli ajatti Subaru Impreza WRC 2006 -mallia ja käytti Pirellin renkaita. Ykköskuljettajana toimi kauden 2003 maailmanmestari Petter Solberg kartturinaan Phil Mills. Toista autoa ajoi Chris Atkinson kartturinaan Glenn McNeall. Erityisesti asfalttipinnalle erikoistunut Stéphane Sarrazin (kartturina Stéphane Prévot) ajoi joitakin ralleja.
Museo
Määritelmä
Nykyaikainen museokäsite syntyi 1700-luvun lopussa ja 1800-luvun alussa, kun tiede alkoi erikoistua yhä suppeammille aloille ja positivistinen tieteenfilosofia korostaa kokemuksin ja havainnoin kerättyä tietoa. Tämän seurauksena myös museoiden esinekokoelmat nostettiin tärkeiksi tieteellisen havainnoinnin kohteiksi.
Kansainvälinen museoneuvosto ICOM päivittää nykyaikaisia museoita ja niiden toimintaa koskevaa yleismääritelmää, jota ICOM on ylläpitänyt sen perustamisvuodesta 1946 saakka. Nykyinen määritelmä on vuodelta 2007. ICOM:n mukaan ”Museo on pysyvä, taloudellista hyötyä tavoittelematon, yhteiskuntaa ja sen kehitystä palveleva laitos, joka on avoinna yleisölle ja joka tutkimusta ja opetusta edistääkseen ja mielihyvää tuottaakseen hankkii, säilyttää, tutkii, käyttää tiedonvälitykseen ja pitää näytteillä aineellisia ja aineettomia todisteita ihmisestä ja hänen ympäristöstään.”
Jako keräyskohteen perusteella
Kokoelmien perusteella määritellyn kolmen museotyypin rinnalla on myös yleismuseoita, joiden kokoelmat ovat monialaisia. Tällaisia museoita ovat erityisesti jotain aluetta tai paikkaa palvelevat museot, kuten kansallismuseot. Lisäksi jollekin tietylle kohderyhmälle kohdennetut museot, kuten lastenmuseot, voivat olla yleismuseoita.
Näyttelytyypit
Museot olivat aiemmin sama kuin niiden kokoelmat, mutta kokoelmien kasvamisen myötä esineiden määrää ja esilläolon aikaa jaetaan perusnäyttelyiden ja erikoisnäyttelyiden välillä. Museonäyttelyt olivat oikeastaan 1960-luvulle asti perusnäyttelyitä. Perusnäyttelyllä tarkoitetaan pitkään pystyssä olevaa näyttelyä. Sen elinkaari voi olla jopa yli kymmenen vuotta. Kulttuurihistoriallisten museoiden perusnäyttelyssä pyritään yleensä kertomaan tarina, joka liittyy museon edustamaan alaan ja maantieteelliseen alueeseen. Taidemuseoissa perusnäyttelyt voidaan rakentaa museon parhaimpian teosten ympärille. Niissä perusnäyttelyt voivat keskittyä myös valitun opintokokonaisuuden tai paikallisen kuvataiteen mukaan. Luonnontieteellisissä museoissa perusnäyttelyt ovat usein erilaisten lajien tai ekologisten elinympäristöjen esittelyä.
Tutkimus
Museoissa näyttelytoiminta ja tutkimus yhdistyvät. Tutkimushankkeen tulokset on usein helpoimmin ja nopeimmin julkaistavissa näyttelyn yhteydessä. Näyttelyn suunnittelun aloittaminen on samalla usein myös tutkimuksen käynnistämistä. Museotutkimus liittyy myös kulttuuriympäristön suojeluun. Kiinteiden muinaisjäännösten, rakennusmuistomerkkien, kulttuurimaiseman tai luontokohteen suojelusuunnitelma vaatii tieteellistä asiantuntemusta.
Julkaisutoiminta
Julkaisutoiminta on tullut ympäri maailmaa museoiden perustehtäväksi. Julkaisujen määrä on toisen maailmansodan jälkeen noussut hyvin nopeasti, ja vuonna 1982 tehdyssä luettelossa World Museum Publications on 22 000 julkaisua.
Hallinto ja henkilökunta
Vuonna 2015 Suomessa oli 150 ammatillista museosta, joilla on auki 331 museokohdetta. Näiden lisäksi on noin tuhat erilaista paikallismuseokohdetta ja kokoelmaa. Suomessa on useita satoja museoiksi nimettyjä kokoelmia, joita pitää yllä vapaaehtoiset. Yhdistysten ja keräilijöiden ylläpitämiä museoita on vaikea tilastoida, sillä monet niistä saattavat olla auki vain yhden kesän. Joku laittaa kokoelmansa esille ja kutsuu sitä museoksi.
Järjestöt ja kansainvälinen yhteistyö
Museoiden järjestäytynyt kansainvälinen yhteistyö käynnistyi vuonna 1922, kun Kansainliiton International Committee on Intellectual Cooperation perusti Kansainvälisen museotoimiston. Se lakkautettiin vuonna 1946, jolloin perustettiin Kansainvälinen museoneuvosto ICOM. Se on hallituksista riippumaton järjestö, jonka keskeisinä tehtävinä on tarjota kaikille museoalan ammattilaisille mahdollisuuden osallistua luonnon- ja kulttuuriperinnön säilymistä koskevaan päätöksentekoon ja vahvistaa museoiden asemaa. ICOM:n yleiskokous kokoontuu joka kolmas vuosi päättämään järjestön toimintalinjoista ja valitsemaan hallintoelimet. Järjestön työskentelyn pohjalla on kolmisenkymmentä kansainvälistä komiteaa. ICOM:n aloitteesta on vuodesta 1978 vietetty 18. toukokuuta Kansainvälistä museopäivää.
Kaskisten rautatieonnettomuus 2021
Kaskisten rautatieonnettomuus tapahtui Kaskisissa 5. lokakuuta 2021 kello 7.53, jolloin ratatyökone törmäsi hiljaisella nopeudella Pyhän Eskilinkadun ylityspaikalla koulubussiin Suupohjan radalla vartioimattomassa tasoristeyksesä. Radalla kulkenut yhdistelmä oli 35 kilometrin tuntinopeudella liikkunut Keitele-museon vetämä ratakuorma-auto, joka veti makuuvaunua. Koulubussi oli menossa Kristiinankaupunkiin, mutta se ei tiettävästi pysähtynyt tasoristeystä ennen, ja sen nopeus oli törmäyshetkellä 18 km/h. Kyseessä on paikka, jossa on aiemminkin sattunut vaaratilanteita. Kaksitoista henkilöä loukkaantui, heistä kaksi lasta ja kuljettaja vakavasti, mutta kellään ei tiedetty olevan hengenvaaraa. Onnettomuustutkimuskeskus tutkii asiaa.
Lannesuoliluulihas
Lannesuoliluulihas (musculus iliopsoas) on syvällä oleva lihas, joka koukistaa lonkkaniveltä. Se muodostuu lihaksista m. psoas major, m. psoas minor (joka esiintyy n. 50 %:lla ihmisväestöstä ) ja m. iliacus. Lonkankoukistajalihas kiinnittyy rintarangan alimpaan ja kaikkiin lannerangan nikamiin, lonkkaluuhun ja reisiluun yläosaan.
Kuntosalilla lonkankoukistajat rasittuvat vatsalihasliikkeissä, usein jopa enemmän kuin vatsalihakset jos liikkeet tehdään väärin.
Herold (kirjaintyyppi)
Berthold on julkaissut Heroldista digitaalisen version, ja Tom Wallace piirsi Heroldista toisen version HiH Retrofontsille. Paratype julkaisi Vladimir Jefimovin suunnitteleman kyrilliset kirjaimet sisältäneen version vuonna 1993. Paratypen versiossa on leveä ja normaali leikkaus.
Särkikalat
Särkikalat (Cyprinoidei) on suurin karppikalojen lahkon (Cypriniformes) alalahkoista. Särkikalalajeja tunnetaan yli 3 200. Särkikalat ovat makean ja harvemmin myös murtoveden kaloja, joita tavataan Euraasiassa, Afrikassa ja Pohjois-Amerikassa.
Within Temptation
thumb|250px|[[Robert Westerholt, yhtyeen kitaristi]]
Ilmastonmuutos
Ilmastoon vaikuttavat tekijät
Maan ilmasto voi muuttua maapallon sisäisten prosessien myötä tai reaktiona ulkoisiin tekijöihin (esimerkiksi muutokset auringon aktiivisuudessa, maapallon kiertoradassa tai akselissa). Maapallon sisäiset prosessit voivat olla luontaisia (esimerkiksi vulkaaniset päästöt) tai ihmisen toiminnasta johtuvia (esimerkiksi fossiilisten polttoaineiden käytön synnyttämä ilmakehän kasvihuonekaasujen; CFC, N2O, CO2 pitoisuuksien nousu).
Ihmisen vaikutus
Tutkijoiden mukaan maapallon keskilämpötila tulee nousemaan ihmiskunnan toimien johdosta vuoteen 2100 mennessä todennäköisesti usealla celsiusasteella jatkaen nousuaan useita vuosisatoja. Nykyinen konsensusarvio vuodelle 2100 on noin 1,5–6,0 °C. Lämpenemisen voimakkuus riippuu tässä arviossa siitä, lisääntyykö vai väheneekö ihmiskunnan ilmakehään syytämien kasvihuonekaasujen määrä. Nykyisellä kehityksellä ilmakehän kasvihuonekaasujen pitoisuus tulisi lähes kolminkertaistumaan nykyisestä.
Jos ilmastonmuutos halutaan pitää aisoissa, teollisuusmaiden päästöjen olisi pudottava tuntuvasti jo lähivuosikymmeninä, ja teollistuvien kehitysmaidenkin olisi hillittävä tehokkaasti päästöjensä kasvuvauhtia. Tämä merkitsisi sitä, että suurin osa fossiilisista polttoaineista jätettäisiin ikiajoiksi maan poveen. Ihmiskunnan päästöjen kehitys riippuu muun muassa poliittisesta tahdosta, tekniikan kehityksestä ja päästöjen rajoittamisyritysten vaikutuksista.
Mari Pehkonen
Mari Pehkonen (s. 6. helmikuuta 1985 Tampere) on suomalainen jääkiekkoilija, joka pelasi viimeksi kaudella 2008-2009 Providence Collegen yliopiston Friars-joukkueessa Providencen kaupungissa Bostonin lähellä Yhdysvalloissa. Hän siirtyi Friarsiin University of Minnesota Duluthin yliopiston Bulldogs-joukkueesta syksyllä 2006. Yhdysvalloissa Pehkonen opiskeli taloustieteitä yliopiston myöntämän stipendin turvin.
Daniil Markov
Ensimmäisellä Coyotes-kaudellaan Markov teki piste-ennätyksensä: 6 maalia ja 30 syöttöä 72 ottelussa. Coyotesia hän edusti kaksi kautta ennen siirtymistään Carolina Hurricanesiin kaudeksi vaihdossa David Tanabeen ja Igor Knjazeviin. Hurricanesista hänet kaupattiin kesken kauden Philadelphia Flyersiin vaihdossa Justin Williamsiin. Ennen kauden alkua Flyers huomasi olevansa ongelmissa lähestyvän palkkakaton kanssa, joten he myivät Markovin Nashville Predatorsiin vaihdossa kolmannen kierroksen varausoikeuteen. 26. heinäkuuta 2006 Markov teki vapaana pelaajana yksivuotisen Detroit Red Wingsin kanssa.
Pelattuaan kauden Red Wingsissä Markov palasi Venäjälle. Hän pelasi kaudet 2007–2010 Dynamo Moskovassa. Kauden 2010–2011 Markov aloitti Vitjaz Tšehovissa, mutta siirtyi loppukaudeksi SKA Pietariin. Kesällä 2011 Markov palasi Tšehoviin. Hän oli Tšehovin kapteeni kaudella 2011–2012 ja pelasi joukkueessa tammikuulle 2012, jolloin hänet myytiin Metallurg Magnitogorskiin. Hän palasi Tšehoviin kaudeksi 2012–2013, mutta siirtyi jälleen joukkueesta kesken kauden, tällä kertaa TsSKA Moskovaan.
Paranthropus boisei
Muoto-oppi ja lajin sijoitus
Lajin aivotilavuus oli vain 500–550 kuutiosenttimetriä, joka ei ole juurikaan isompi kuin lajien Australopithecus afarensis tai A. africanus vastaava. Kallo oli ominaisuuksiltaan kehittynyt tehokkaaseen pureskeluun ja siinä on yhtäläisyyksiä nykyisten gorillojen kanssa. P. boisei asui kuivassa savanni- ja metsämaalla. Miespuoliset yksilöt painoivat 68 kilogrammaa ja seisoessaan ne olivat 1,3 metriä pitkiä. Naispuoliset yksilöt painoivat 45 kiloa ja olivat 1,05 metriä pitkiä. Uros- ja naaraspuolen erot koossa olivat erittäin suuria. Lajin takahampaat olivat noin neljä kertaa isommat kuin nykyihmisen ja olivat selvästi soveltuvia pureksimaan juureksia, pähkinöitä ja lehtiä heinikosta.
KSR2 (geeni)
KSR2 mutaatio vähentää glukoosin ja rasvahappojen hapettumista, mutta nopeuttaa kasvuntekijän EGF prosessia mikä lisää solujen kasvua. KSR2 mutaatio myös säätelee miten elimistö käyttää energiaa ja se aiheuttaa myös insuliiniresistenssiä mikä aiheuttaa yleensä2:nen tyypin diabetesta. Mutta se voi myös aiheuttaa vain lihavuutta ja KSR2 mutaation vaikutteihin yleensä voivat myös vaikuttaa sen ns. "tytärgeenit" mitä ovat MRAP2 ja FTO geenit.
Fanumin basilika
Fanumin basilika oli antiikin aikainen basilika Fanum Fortunaen kaupungissa Italiassa. Sen arkkitehti oli Vitruvius, joka tunnetaan paremmin arkkitehtuurin teoriaa käsittelevästä teoksestaan Arkkitehtuurista (De architectura). Rakennuksesta on nykyisessä Fanon kaupungissa jäljellä vain maanalaisia raunioita, joiden tunnistus on epävarma.
Rakennus
Basilika edusti korinttilaista tyyliä. Vitruviuksen oman kuvauksen perusteella rakennus oli suurikokoinen. Sen keskitilan pituus oli 120 roomalaista jalkaa ja leveys 60 jalkaa, eli sen koko oli noin 35,5 × 17,8 metriä. Pitkillä sivuilla oli kahdeksan ja lyhyillä sivuilla neljä pylvästä. Pylväiden ja seinien väliin muodostui näin pylväskäytävä, jonka leveys oli 20 jalkaa eli noin 5,9 metriä. Tämä tekee koko rakennuksen ydinosan kooksi noin 160 × 100 jalkaa eli noin 47,4 × 29,6 metriä.
Rakennuksen toiseen pitkään sivuun kytkeytyi Augustukselle omistettu pyhäkkö (aedes Augusti). Sen vuoksi kyseisen pitkän sivun keskeltä oli jätetty pois kaksi pylvästä, jotta basilikan keskitilasta oli näkymä pyhäkön pronaokselle. Pyhäkön leveys oli 26 jalkaa, ja siinä oli puoliympyrän muotoinen tribunaalikoroke. Muutoin Vitruviuksen kuvaus pyhäköstä on melko epäselvä, ja eri ennallistukset poikkeavat toisistaan erityisesti sen kohdalla.
Riddarkilin viikinkivallit
Viikinkivallit
Vallit sijaitsevat Inkoon kirkosta noin 11 kilometriä länsilounaaseen peltojen ympäröivällä metsäisellä niemekkeellä. Valleja on kolme sisäkkäin, joista sisimmän vallit ovat neljä metriä leveät ja hevosenkengän muotoiset. Sen sisään jää noin 40 m² laaja linnapiha. Seuraavat vallit sijaitsevat 15 metrin ja 35 metrin päässä sisimmästä vallista. Kaksi ulointa vallia ovat huonommin säilyneitä ja vallista puuttuu kokonaan yksi osa. Meri sijaitsee nykyään 600 metrin päässä Kuggvikenin lahdella, mutta muinoin merenpinnan korkeus oli korkeammalla. Lahti ulottui keskiajalla muinaislinnalle asti, mutta vallitukset saattavat silti olla esihistorialliset.
Tutkimukset
Kohdetta ei ole tutkittu arkeologisilla kaivauksilla. Sen sijaan sitä on tutkittu pintapuolisesti vuosina 1984 ja 1985 (Helena Edgren), jolloin tehtiin myös koekaivaus, sekä vuonna 2002 (Henrik Jansson ja Jaakko Latikka).
Matti Schreck
Perhe
Hänen vanhempansa olivat arkkitehti Georg Schreck ja Anna Forsman.
Kreikkalais-roomalainen paini
thumb|Kreikkalais-roomalaista painia Kreikkalais-roomalainen paini on painin muoto, jossa vastustajasta ei saa ottaa otetta lantion alapuolelta. Se onkin kreikkalais-roomalaisen ja vapaapainin merkittävin ero. Lajia harrastavat huipputasolla vain miehet.
Lajin luonne ja sääntöjä
Painissa suurin mahdollinen suorituksesta saatava pistemäärä on viisi. Sen saa mistä tahansa laajakaarisesta heitosta, joka vie vastustajan suoraan siltaan eli asentoon, jossa hän on kantapäidensä ja päälakensa varassa kaarimaisessa asennossa.
Luvut ovat ylärajoja, joten kilpailija saa kilpailla oman alimman painoluokan lisäksi myös seuraavassa ylemmässä painoluokassa. Raskaassa sarjassa kilpaillakseen on kilpailijan painon tulee kuitenkin olla 97–130 kilogrammaa.
Pancetta
Käyttö
Pancettaa käytetään leikkeleenä samaan tapaan kuin kinkkuja tai makkaroita. Se voidaan syödä erittäin ohueksi siivutettuna sellaisenaan tai leivän päällä. Pancettaa käytetään myös lämpimissä ruoissa pekonin tapaan antamaan makua, lisäämään rasvaa tai koristeena.
Katalonian ralli 2010
Sébastien Loeb voitti kilpailun. Yhdysvaltalainen Ken Block ajoi yhdeksänneksi ja sai ensimmäiset rallin MM-sarjan pisteensä. Junior WRC -sarjan kilpailussa Hans Weijs Jr menetti johdon kampiakselin anturin ongelman vuoksi ja Aaron Burkartin sijoitus neljänneksi riitti hänelle JWRC-sarjan mestaruuteen. Burkartin rengas hajosi aiemmin mutta hän palasi kilpailuun superralli-säännön myötä. Yeray Lemes voitti juniorien kilpailun.
Rentun ruusu (kappale)
Rentun ruusu on Irwin Goodmanin vuonna 1988 levyttämä kappale. Goodmanin ura oli jo vuosia ollut laskussa, kunnes ”Rentun ruusu” palautti hänet taas maan suosituimpien artistien joukkoon. ”Rentun ruusu” on yksi Goodmanin uran suurimmista hiteistä. Kappale julkaistiin vuoden 1988 samannimisellä albumilla sekä singlenä b-puolenaan ”Esileikkiä”. Kappaleen sävelsi Kassu Halonen ja sanoitti Vexi Salmi.
Aarne Honka
Aarne Uno Johannes Honka (vuoteen 1906 Bremer, 1. huhtikuuta 1889 Kuusisto – 7. syyskuuta 1975 Turku) oli suomalainen kokoomuslainen poliitikko, joka teki myös pitkän uran opettajana. Honka toimi kokoomuksen kansanedustajana vuosina 1933–1945 ja 1948–1951 sekä puoluesihteerinä vuosina 1942–1946.
Sutarkullan linnavuori
Hoitaminen ja suojelu
Alueen hoitaminen aloitettiin vuosina 1991–1992 tehdyllä perusraivauksella. Tämän jälkeen on niitetty heinää ja poistettu veskoita tarpeen sitä vaatiessa (hoitajana Moisanen). Erityisesti vallitukset pyritään pitämään puustosta vapaana. Mäki on luonnonsuojelualuetta.
Sandaré
Sandarén kautta kulkee Bamakosta Dakariin johtava maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maissi, maapähkinä, riisi, maapapu ja salottisipuli. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä.
Hayko
Hän kuoli 29. syyskuuta 2021 koronaviruksen takia.
Tusculanum
Historia
Ciceron huvila kuului alun perin Sullalle. Cicero käytti sitä erityisesti julkisuudesta vetäydyttyään. Kuten sanottua, huvila oli lähellä Luculluksen huvilaa, ja Cicero kävi usein omakätisesti lainaamassa kirjoja naapuriltaan. Se oli myös lähellä konsuli Gabiniuksen huvilaa, joka sijaitsi myös Tusculumin kukkulalla, todennäköisesti nykyisen Villa Falconierin paikalla. Puheessaan Pro Sestio Cicero sanoo, että hänen huvilansa oli pelkkä mökki verrattuna Gabiniuksen huvilaan, vaikkakin Gabinius oli kuvannut sitä sanalla pictam (”maalattu”) pyrkiessään herättämään kateutta Ciceroa kohtaan. Ciceron omista teoksista käy kuitenkin ilmi, ettei hän elänyt julkisuudesta vetäytymisensä jälkeenkään missään köyhyydessä. Summat, jotka hän käytti Tusculanumiin sekä toiseen Pompejissa olleeseen huvilaansa saivat hänet suuriin velkoihin. Toisessa kirjeessä hän valittaa, että konsulit arvottivat huvilan vain quingentis millibus eli  ja  välille.
Dark Horse Comics
Vuonna 2021 Embracer Group hankki Dark Horse Comicsin emoyhtiön Dark Horse Median. Kauppaan sisältyi Dark Horse Publishing ja Dark Horse Entertainment, joista jälkimmäinen on tuottanut televisio- ja elokuvasarjoja kuten Hellboy.
Norrien tauti
Norrien tauti on periytyvä sairaus, joka aiheuttaa muun muassa näkö- ja kehitysvammaisuutta.
AdVenture Capitalist
Pelaaminen
Pelissä pitää saada enemmän ja enemmän rahaa ja tehdä sijoituksia. Peli alkaa siitä, kun pelaaja ostaa limonaadikojun ja se alkaa tehdä voittoa. Liiketoimintaa voi pelin edetessä laajentaa esimerkiski pankkeihin ja öljynporaukseen. Myöhemmin voi myös alkaa tehdä bisneksiä Kuussa ja Marsissa.
Viktor Svedberg
Ura
Toukokuussa 2013 NHL-varaamaton Svedberg teki vuoden mittaisen AHL-sopimuksen Rockford IceHogsin kanssa. Hän osallistui samana syksynä myös NHL-joukkue Chicago Blackhawksin harjoitusleirille. Svedberg teki lokakuussa joukkueen kanssa kaksivuotisen tulokassopimuksen. Hän pelasi kauden 2013–2014 kuitenkin kokonaan AHL:ssä tehden 35 runkosarjaottelussa tehot 2+7=9. Myös kausi 2014–2015 eteni kokonaan farmissa. Elokuussa 2015 Svedberg teki vuoden mittaisen jatkosopimuksen Blackhawksin kanssa.
Melodinen death metal
Göteborg-tyyli
Eräs huomattava lisäys melodiseen death metaliin oli Göteborg-tyyli, joka nimettiin sen kaupungin mukaan, jossa tyylin alkuperä sijaitsee. Ei ole varmaa mikä yhtye alun perin aloitti Göteborg-tyylin. Monet kuitenkin pitävät mahdollisina ehdokkaina Ceremonial Oathia ja Dark Tranquillitya: yhtyeitä, jotka aloittivat uransa 1980-luvun lopulla ja 1990-luvun alussa. On joka tapauksessa laajasti tiedossa, että Soilwork, Hypocrisy, In Flames, At the Gates ja Dark Tranquillity tekivät Göteborg-tyylistä suosittua ja olivat ensimmäiset sitä soittavat yhtyeet. Ne ovat myös yleisesti ainoat tunnetut tyyliä soittavat yhtyeet, vaikka uudemmat yhtyeet, kuten Arch Enemy ja The Haunted jatkoivat Carcassin ja At the Gatesin viitoittamalla tiellä.
Mindanao
Hallinnollinen jako
Kuusi aluetta ovat:
Pohjoiskehän koulu
Pohjoiskehän koulu on Raumalla Kappelinluhdan kaupunginosassa sijaitseva alakoulu. Koulu vihittiin käyttöön lukuvuoden 2019–20 alussa ja siellä opiskelevat luokka-asteet 1–6. Tämän lisäksi koulussa on esikouluopetusta. Syyskaudeksi 2019 avattuun alakouluun siirtyivät Merirauman ja Syvärauman lakkautettujen koulujen oppilaat. Lisäksi yksi Pyynpään koulun opetussarja saa oppia Pohjoiskehän koululla. Myös eritysopetus Malmin koulusta ja Naulan alakoulusta siirtyi Pohjoiskehälle.
Aulangonlinna
Tutkimuksia
Kohdetta on tutkittu arkeologisin kaivauksin vuosina 1949 ja 1950 (Jouko Voionmaa). Sitä on tutkittu pintapuolisesti vuosina 1886 (Hjalmar Appelgren), 1897 (Axel Olai Heikel), 1921 (Julius Ailio), 1935 (Jouko Voionmaa), 1939 (Esko Sarasmo), 1951 (Jorma Leppäaho), 1984 (Jyri Saukkonen), 1998 (Tuula Heikkurinen-Montell), 1999 (Sirkka-Liisa Seppälä) ja 2000 (Nina Strandberg).
Jacob Bronowski
vasen|pienoiskuva|200px|Jacob Bronowski thumb|Jacob Bronowskin hauta Lontoossa. Jacob Bronowski (18. tammikuuta 1908 – 22. elokuuta 1974) oli brittiläinen matemaatikko ja kulttuurintutkija, joka parhaiten muistetaan BBC:n suurisuuntaisen televisiodokumenttisarjan Ihmisen vaiheet kirjoittajana ja juontajana. Cambridgen yliopistossa vaikuttanut Bronowski erikoistui matematiikassa geometriaan.
Elämänvaiheet
Jacob Bronowski meni naimisiin Rita Coblentzin kanssa 1941. He saivat neljä tytärtä.